নেপাল মেডিকেল কাউন্সিল
নেপাল মেডিকেল কাউন্সিল (এনএমসি) নেপালের ডাক্তারদের চিকিৎসা শিক্ষা ও নিবন্ধন নিয়ন্ত্রণকারী একটি বিধিবদ্ধ সংস্থা। এনএমসি ১৯৬৪ সালে নেপাল মেডিকেল কাউন্সিল আইন ১৯৬৪ এর অধীনে প্রতিষ্ঠিত হয়। এনএমসির চেয়ারম্যান নেপাল সরকার কর্তৃক মনোনীত হন এবং ভাইস চেয়ারম্যান এনএমসি সদস্যদের থেকে নির্বাচিত হন। এনএমসি নেপালের স্বাস্থ্যসেবা সম্পর্কিত অনেকগুলো বিধিবদ্ধ সংস্থার একটি। অন্যান্যগুলো হল নেপাল নার্সিং কাউন্সিল (এনএনসি), নেপাল ফার্মেসি কাউন্সিল, নেপাল আয়ুর্বেদিক মেডিকেল কাউন্সিল, নেপাল হেল্থ প্রফেশনাল কাউন্সিল, নেপাল হেল্থ রিসার্চ কাউন্সিল।